ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

2018 жылғы «26» қаңтар                    № 10                                 Мәскеу қаласы

Жоғары Еуразиялық экономикалық кеңестің 
«Еуразиялық экономикалық одақ шеңберінде қызметтер көрсетудің бірыңғай нарығы жұмыс істейтін қызметтер көрсету секторларының (кіші секторларының) тізбесіне өзгерістер енгізу туралы» 
шешімінің жобасы туралы

Жоғары Еуразиялық экономикалық кеңестің 2016 жылғы 26 желтоқсандағы № 23 шешімімен бекітілген кино және бейнефильмдер шығарумен және таратумен байланысты қызметтер көрсету секторы бойынша ырықтандыру жоспарының 26-тармағын және бейнефильмдер көрсету жөніндегі қызметтер көрсету секторы бойынша ырықтандыру жоспарының 26-тармағын іске асыру мақсатында және Еуразиялық экономикалық комиссия Алқасының ақпаратын ескере отырып,  Еуразиялық экономикалық комиссия Кеңесі шешті:
[bookmark: _GoBack]1.Жоғары Еуразиялық экономикалық кеңестің «Еуразиялық экономикалық одақ шеңберінде қызметтер көрсетудің бірыңғай нарығы жұмыс істейтін қызметтер көрсету секторларының (кіші секторларының) тізбесіне өзгерістер енгізу туралы» шешімінің жобасы (қоса беріліп отыр) мақұлдансын және ол Жоғары Еуразиялық экономикалық кеңестің қарауына ұсынылсын.
2.Осы Шешім ресми жарияланған күнінен бастап күнтізбелік 10 күн өткен соң күшіне енеді.

Еуразиялық экономикалық комиссия Кеңесінің мүшелері:

Еуразиялық экономикалық одақ шеңберінде қызметтер көрсетудің бірыңғай нарығы жұмыс істейтін қызметтер көрсету секторларының (кіші секторларының) тізбесіне өзгерістер енгізу туралы 

Көрсетілетін қызметтер саудасы, инвестициялар құру, қызметі және инвестицияларды жүзеге асыру туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 16 қосымша) 40-тармағына сәйкес, Жоғары Еуразиялық экономикалық кеңестің 2016 жылғы 26 желтоқсандағы № 23 шешімімен бекітілген кино және бейнефильмдер шығарумен және таратумен байланысты қызметтер көрсету секторы бойынша ырықтандыру жоспарының 26-тармағын және бейнефильмдер көрсету жөніндегі қызметтер көрсету секторы бойынша ырықтандыру жоспарының 26-тармағын іске асыру мақсатында және Еуразиялық экономикалық комиссияның ақпаратын ескере отырып,  Жоғары Еуразиялық экономикалық кеңес шешті: 
1.Жоғары Еуразиялық экономикалық кеңестің 2014 жылғы 23 желтоқсандағы № 110 шешімімен бекітілген Еуразиялық экономикалық одақ шеңберінде қызметтер көрсетудің бірыңғай нарығы жұмыс істейтін қызметтер көрсету секторларының (кіші секторларының) тізбесіне мынадай өзгерістер енгізілсін: 
Мынадай мазмұндағы 44 және 45-тармақтармен толықтырылсын:
«44.Кино және бейнефильмдер шығарумен және таратумен байланысты қызметтер көрсету (96121 және 96141 СРС-тен)7.
45. Бейнефильмдер көрсету жөніндегі қызметтер көрсету (96152 СРС-тен)7.»;
мынадай мазмұндағы 7-сілтемемен толықтырылсын:
«7 Жоғары Еуразиялық экономикалық кеңестің 2018 жылғы                  №          шешімі  күшіне енген күннен бастап.».

Жоғары Еуразиялық экономикалық кеңес мүшелері:
       Армения                    Беларусь                  Қазақстан                    Қырғыз                       Ресей Республикасынан   Республикасынан   Республикасынан   Республикасынан   Федерациясынан


	

